Shoot-Out 2013 (снукер)

**Shoot-Out 2013** (таксама вядомы як *Betfair Shoot-Out 2013* — ад назвы спонсара) — прафесійны запрашальны турнір па снукеры, які праходзіў з 25 па 27 студзеня 2013 года на цыркавой арэне ў Блэкпульскай вежы, у Блэкпуле, Англія. Турнір стаў чацвёртым розыгрышам Shoot-Out, які быў заснаваны ў 1990 годзе і адноўлены ў 2011 годзе. Упершыню турнір Shoot-Out спансавала кампанія Betfair. Прызавы фонд турніру склаў £130,000, з якіх £32,000 атрымаў пераможца.

Леташні пераможца турніру Бары Хокінс саступіў на стадыі чвэрцьфіналу шатландцу Стывену Магуайру з лікам 38:58. Чэмпіёнам стаў Марцін Гоўлд, які адолеў Роры МакЛаўда (49:45), Марка Джойса (61:1), Найджэла Бонда (88:24), Эндру Хігінсана (45:28), Майкла Холта (77:6) і паўночнаірландца Марка Алена ў фінальным паядынку з лікам 104:0. Такім чынам, Гоўлд выйграў свой трэці прафесійны тытул, уключаючы турнір Power Snooker 2011, які таксама праходзіў у альтэрнатыўным фармаце. Адзіны соценны брэйк на турніры аформіў Марк Сэлбі — 125 ачкоў.

## Прызавыя грошы 
У 2013 годзе спонсарам турніру Shoot-Out стала кампанія Betfair. Яна забяспечыла традыцыйны прызавы фонд турніру, які склаў £130,000, з якіх £32,000 атрымаў пераможца.

## Удзельнікі 
На турніры Shoot-Out 2013 прынялі ўдзел 64 снукерысты, якія займалі найвышэйшыя пазіцыі ў рэйтынгу і прынялі запрашэнне на ўдзел. Тры снукерысты з топ-16 не прынялі ўдзел у турніры: Джад Трамп (2), Ніл Робертсан (5) і Стывен Лі (11).

Шасцёра гульцоў удзельнічалі на Shoot-Out у чацвёрты раз, г.зн. да гэтага гулялі ва ўсіх розыгрышах турніру, уключаючы 1990 год: Кен Доэрці (24), Найджэл Бонд (39), Стыў Дэвіс (44), Алан Мак-Манус (48), Бары Пінчэс (54) і Род Лоўлер (57). Джымі Уайт (47) таксама быў уключаны ў сетку Shoot-Out 1990, але зняўся з турніру, не згуляўшы там ні аднаго матча.

Дэбютантамі Shoot-Out у 2013 годзе сталі дзесяць гульцоў: Дэвід Гілберт (43), Юй Дэлу (50), Адам Дафі (55), Цаа Юйпэн (58), Адыт'я Мехта (59), Курт Мэфлін (60), Цянь Пэнфэй (61), Пол Дэвісан (62), Робі Уільямс (63) і Цепчая Ун-Нух (64).

Сярод удзельнікаў розыгрышу 2013 года да гэтага на турніры Shoot-Out перамагалі Найджэл Бонд у 2011 годзе і Бары Хокінс у 2012 годзе.

Самым узроставым удзельнікам Shoot-Out 2013 года стаў 55-гадовы Стыў Дэвіс. Джымі Уайту падчас турніру было 50 гадоў, а Найджэлу Бонду — 47. Самым маладым удзельнікам Shoot-Out 2013 стаў 21-гадовы Майкл Уайт. Джэку Лісоўскі і Энтані Мак-Гілу таксама было па 21 году, а Цаа Юйпэну і Лю Чуану — па 22.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Shoot-Out.

## Ход турніру 
Лёсаванне першага раўнда было праведзена 9 лістапада 2012 года і транслявалася ў прамым эфіры на радыё Talksport. Лёсаванне кожнага наступнага этапу, уключаючы паўфінальны, адбывалася на самой арэне.

### Першы раўнд (1/32 фіналу) 

### Другі раўнд (1/16 фіналу) 

### Трэці раўнд (1/8 фіналу) 

### Чвэрцьфіналы 

### Паўфіналы 

### Фінал 
|-
| colspan="3" align="center" | 

|-
| align="right" | 0
| align="center" | 
| **58**
|-
| align="right" | 0
| align="center" | Соценныя серыі
| 0
|-
| align="right" | 0
| align="center" | Серыі 50+
| **1**
|}

## Соценныя серыі 
## Спасылкі 
* Shoot-Out 2013 на Snooker.org 
* Статыстыка Shoot-Out 2013 на CueTracker.net 
* Фатаздымкі World Snooker з Shoot-Out 2013 на Facebook

Катэгорыя:Shoot-Out (снукер)
Катэгорыя:2013 год у снукеры
Катэгорыя:Спорт у Англіі ў 2013 годзе
Катэгорыя:Снукерны сезон 2012/2013
Катэгорыя:Снукерныя турніры ў Англіі
Катэгорыя:2013 год у Блэкпуле
Катэгорыя:Студзень 2013 года